**Буа районы Яңа Тинчәле**

**авыл җирлеге башлыгы – Мадышев Радик Камил улының чыгышы**

Хөрмәтле Илдар Фаридович, хөрмәтле президиум, иптәшләр һәм коллегалар. Сезнең карамакка Яңа Тинчәле авыл җирлеге башкарма комитетының 2018 елгы эшчәнлеге турында отчет тәкъдим итәм. ***(Слайд № 1).***

Авыл җирлеге ел дәвамында үзенең эшен бюджет учреждениеләренең эшчәнлеген алып баруга, авылларда халыкның көнкүрешен төрле яклап яхшыртуга, хуҗалык объектларында эшләрне уңышлы алып баруга, халыкның күпкырлы ихтыяҗларын үтәүгә, авылларның чисталыгын, иминлеген тәэмин итүгә, эчке тәртипне саклауга һәм башка халыкка кагылышлы мәсьәләләрне хәл итүгә юнәлдерә. ***(Слайды № 2,3).***

Яңа Тинчәле авылы җирлегенә ике авыл - Яңа Тинчәле һәм Яңа Чынлы авыллары керә. Ике авылга 20 километр урам юллары булып, шуның 8 километры асфальт, 4 километр 149 метры шебень белән түшәлгән. Яңа Тинчәле авылында 17 километр озынлыктагы водопровод төзек кенә эшләп килә. Ике авыл да газ, ут белән тәэмин ителгән. Бүгенгесе көнгә авыл җирлегендә 368 йорт бар, шуларның 322 се - Яңа Тинчәледә, кеше яши торган йортлар - 232. Яңа Чынлыда барысы 46 йорт, шулардан кеше яши торганнары - 20. Шул йортларда барысы 439 кеше яши. Шуларның 414 се - Яңа Тинчәледә, 25 се - Яңа Чынлыда. ***(Слайд № 4).***

|  |  |  |  |  |  |  |
| --- | --- | --- | --- | --- | --- | --- |
| Наименование населенного пункта | всего | | в том числе | | | |
| хозяйств | населения | отсутствующих | | наличных | |
| хозяйств | населения | хозяйств | населения |
| с. Новые Тинчали | 322 | 564 | 90 | 150 | 232 | 414 |
| с. Новая Цильна | 46 | 38 | 26 | 13 | 20 | 25 |
| Итого | 368 | 602 | 116 | 163 | 252 | 439 |

Яңа Тинчәле авылы җирлегендә бүгенгесе көнгә:

сугыш ветераннары – 1;

хезмәт ветераннары – 40;

чечен сугышы ветераны – 1;

әфганчы – 1.

Яшь буенча аерып карасак:

пенсионерлар – 247;

эшкә яраклы кешеләр – 140;

мәктәп яшендәге балалар – 36;

мәктәпкәчә яшьтәгеләр – 16;

Яңа Тинчәле авыл җирлегендә күп балалы 4 гаилә бар. Инвалидлар – 82 кеше. Шуларнын **1** группадагысы – 8, **2** группада – 36, **3** группага ия – 38 кеше яши.

Югарыда әйтеп үтелгән саннардан күренгәнчә, авылда яшьләр бик аз, күбесе халык пенсия яшендәгеләр. Ялгыз кешеләр бик күп. Бу, әлбәттә, бер генә еллык проблема түгел, соңгы елларда авылларда яшьләр калмау бик күп жирлекләргә хас күренеш. Бала табу юк дәрәҗәсендә. Үткән ел бары тик 3 сабый гына дөньяга аваз салды, 10 кеше үлде. Авылга килүчеләр – 13, ә китүчеләр исә – 17 кеше. Шулай итеп авылда барлыгы - 11 кеше кимегән. ***(Слайды № 5,6).***

2017-2018 елларда самооблажение акчасы Яңа Тинчәле авылы җирлегендә юллар төзүгә тотылды.

2017 елга самооблажение суммасы бер кеше башына 300 сум тәшкил итте. Барлыгы 129 000 сум акча җыйдык, хөкүмәт шуңа 516 000 сум өстәгәч, ул 645 000 сум тәшкил итте. Бу акчаларга 355,5 метр шебень юл салынды. Болар:

* Энгельс урамына – 150,0 м.
* Вахитов урамына – 178,0 м.
* Фрунзе урамына – 27,5 м.

Барлыгы – 355,5 метр юл салынды.

2018 елга самооблажение суммасы бер кеше башына 500 сум тәшкил итте. Барлыгы 263 400 сум акча җыйдык, хөкүмәт шуңа 1 053 600 сум өстәгәч, ул 645 000 сум тәшкил итте. Бу акчаларга 599,0 метр шебень юл салынды. Болар:

* Энгельс урамына – 45,0 м.
* Вахитов урамына – 80,0 м.
* Фрунзе урамына – 69,0 м.
* Тельман урамына – 210,0 м.
* 1 Май урамына – 195,0 м.

Барлыгы – 599,0 метр юл салынды. ***(Слайды № 7,8,9,10).***

Авылыбызда тагын бер зур эш булып дәүләт программасы белән 2 км асфальт юл салынуны да әйтмичә булмый. ***(Слайды № 11,12).***

Шулай итеп, Яңа Тинчәле авылы җирлегендә барлык юл төзелеше дә тәмамланды.

Безнең Яңа Тинчәле авылы җирлегендә халкыбызның көнкүрешен тәэмин итәр өчен барлык шартлар да тудырылган. 2 авылны берләштергән “Дружба” агрофирмасының 2 нче филиалы Яңа Тинчәле бүлекчәсе, 1 урта мәктәп, 1 балалар бакчасы, 2 фельдшер-акушерлык пункты, 2 мәдәният учреждениесе, 1 китапханә, 1 почта, 4 шәхси кибет халыкка хезмәт күрсәтәләр, 2 мәчет бар.

“Дружба” агрофирмасы Яңа Тинчәле бүлекчәсен 2014 елдан бирле житәкләп килә. Шушы чорда сөтчелек фермасында капиталь ремонт һәм яшь бозаулар бинасында реконструкция үткәрелде. Сөт саву һәм ашату автоматизацияләндерелде. 2016 елда ферма территориясендә продукция житештерү, сөт объектына килү юллары салынды. ***(Слайды № 13,14).***

Авыл җирлегендә Яңа Тинчәле урта мәктәбе эшли. Анда 38 укучы белем ала, 11 укытучы, 4 техник персонал эшли. Шул ук бинада балалар бакчасы эшләп килә. Балалар бакчасында бүгенгесе көндә 9 бала тәрбияләнә. Авыл җирлегендә мәктәпкәчә яшьтәге 16 бала бар. Мәктәп бинасына 2003 нче елда капиталь ремонт үткәрелде, 2016 нче елда тагын зур ремонт эшләре башкарылды. ***(Слайды № 16,17).***

Авыл җирлегендә Яңа Тинчәле авылында фельдшерлык- акушерлык пункты һәм Яңа Чынлы авылында фельдшерлык пункты эшләп килә. Яңа Тинчәле ФАПында 2 кеше, Яңа Чынлыда 1 кеше хезмәт күрсәтә. ***(Слайд № 18).***

Авыл җирлегендә мәдәният өлкәсендә ике учреждение эшләп килә: Яңа Тинчәле мәдәният йорты һәм Яңа Чынлы авыл клубы. Мәдәният йортларының торышы яхшы: җылы, якты, чиста. ***(Слайды № 19,20,21).***

Авыл җирлегендә халыкка бер китапхәнә хезмәт күрсәтә. Китапхәнә кадр белән тәэмин ителгән. Компьютерлар белән җиһазландырылган. Китапхәнәнең китап фонды ел дәверендә яңартылып тора. Китапхәнә бинасында ук туган якны өйрәнү музее эшләп килә. ***(Слайды № 22,23).***

Яңа Тинчәле авыл җирлегендә бер почта бүлеге урнашкан, анда 4 хезмәткәр халыкка хезмәт күрсәтә.

Яңа Тинчәле авылында халыкка сәүдә хезмәтен 5 шәхси кибет күрсәтә. Товар әйләнеше 2018 елда 4,5 млн сум тәшкил итте. Кибетләрдә халыкка яшәү өчен кирәк булган барлык төр продуктлар, кирәк-яраклар да бар. Бер кибеттә спиртлы эчемлекләр сатыла. Яңа Чынлы авылында кибет юк. Анда атнага бер тапкыр автолавка килә.

Авыл халкына рухи ярдәм биреп авылыбызда 2 мәчет эшли. ***(Слайды № 24- 31).***

Авылда тормышның асылы күп итеп терлек асраудан гыйбарәт.

2018 елның 1нче декабренә Яңа Тинчәле авыл җирлегендә барлыгы

**389** баш эре мөгезле терлек, шулардан: **180** баш сыер, **209** баш башка төрле эре мөгезле терлек, сарыклар һәм кәҗәләр – **490** баш, атлар һәм тайлар саны **- 29**, **179** оя умарта кортлары, төрле кош-кортлар саны – **6720** баш теркәлгән.

Узган 2017 елда сыерлар саны 165 иде, быел 15 кә артты, бу район буенча беренче күрсәткеч. ***(Слайд № 32,33,34,35).***

Иң күп сыер асраучы хуҗалыклар:

Аббазов Альфис – 15 сыер;

Алиев Рузил – 11 сыер;

Хасанов Ильнур – 7 сыер;

Замалетдинов Фариз – 7 сыер;

Абзалилов Илгиз – 6 сыер;

Сабирзянов Илнур – 6 сыер;

Хасанов Назым – 5 сыер;

Шарафутдинов Илнур – 5 сыер.

Агрофирма пай жирләренә ярыйсы гына куләмдә ашлык өләште, тик бу ашлык кына куп итеп терлек асрарга җитми. Республика җитәкчелеге дә авыл халкының хәленә керергә торыша, хөкүмәт тарафыннан льготалы кредит, субсидия бирелә. Быел ул бер сыер асраучыларга - 2000 мең сум, ике сыер асраучыларга - 3000 мең сум, өч һәм аннан артык сыер асраучыларга бер башка - 4000 мең сум тәшкил итте. 1 нче январьга бирелгән отчет нигезендә, 162 сыерга 542 000 сум, 29 кәжәгә 500 сумнан 14 500 сум субсидия бирелде.

Сыер асрау белән белән берлектә авылда бозаулар үстерүчеләр, кош асраучылар, умартачылык белән шөгылъләнүчеләр күп. Йөзләгән каз, бройлер, үрдәк алып үстерүче хуҗалыклар бар. Бу чорда авыл кешесе югалып калмый, һәркем хәленнән килгәнчә үз-үзенә эш таба, гаиләсен туендыра. Авыл советы аларның бар эшләрендә хәленнән килгәнчә ярдәм итәргә тырыша. Быел, мәсәлән, кош-корт алып үстерүче **24** хуҗалыкка субсидиягә документлар тапшырылды, барлыгы **240000** сум күчте.

Авылларда ел дәвамында шәхси хуҗалыклардан сөт җыю оештырыла. Бүгенге көндә халыктан сөт җыюны авыл егете Фахрутдинов Илгиз алып бара. Сөтнең уртача 1 литрына \_\_\_ сум туры килә. Бу бәяләр тагын да югарырак булса, авыл халкынын көнкүреше җинелрәк, тормыш дәрәҗәсе алдынгырак булыр иде.

Авыл хужалыгында кече эшмәкәрлекне үстерү очен төрле программалар эшләп килә. Авыл җирлегендә төрле формада эш алып барыла. КФХлар барысы да җир белән эшлиләр. ***(Слайд № 36).***

|  |  |  |
| --- | --- | --- |
| **СВЕДЕНИЕ о фермерских хозяйствах** | | |
| № п.п. | Наименование КФХ | Посевные площади в 2018 году |
| 1 | КФХ Шавалеева Э. Р. | 1640 |
| 2 | КФХ Сибгатуллов Ф.Г. | 819 |
| 3 | КФХ Хасанов М.Ф. | 360 |
| 4 | КФХ Шарафутдинов Ф.Б. | 951 |
| 5 | КФХ Хасанова А.Ф. | 65 |
| 6 | КФХ Тазетдинов Н.Я. | 100 |
| 7 | КФХ Валиев А.З. | 120 |

Авыл Советы үзенең эшчәнлеген Устав нигезендә алып бара. Карар, беркетмәләр администрациягә, прокуратурага тапшырылып барыла, алар тарафыннан тикшерелә. Авыл советының эше күп кырлы, ул үзенең эшчәнлеген халыкка таянып эш итә. Ел әйләнәсе 18 утырыш узып, шуларда 31 сорау каралды. 295 төрле справкалар бирелде, 23 довереннность язылды. 390 кеше авыл советына мөрәҗәгать итте. Мөрәҗәгать итүчеләрнең төп сораулары:

1. Төрле справкалар, белешмәләр
2. Йорт янындагы куакларны кисү
3. Урамнарны кардан чистарту
4. Урам утлары
5. Гаилә хәлләре буенча

Тәртипсезлек очраклары буенча чара күрү сорап һәм башка төрдәге сораулар белән халык авыл советына мөрәҗәгать итә. Әлбәттә һәр сорауны, мөрәҗәгатне уңай хәл итеп булмаса да, кешене тыңлап, аңлап, хәленә кереп ничек булса да ярдәм итәргә торышабыз. Күп сораулар халык белән очрашулар (сходлар) үткәргәндә чишелә. ***(Слайд № 37).***

Авыл җирлегендә налог җыю елдан-ел катлаулана. Бигрәк тә налог органы Зеленодолга күчкәч. Бик күп буталчыкларны алар тудыра. Ничек кенә булса да, налогларны җыюны оештырдык. Авылдан күптән киткән хуҗалыклар белән җир налогы буенча авырлык килеп чыга. Күп еллар буе җирдән кулланмаучылар налог түләргә теләми. Күбесенең адресы да юк. Яңа Чынлыда да мондый хуҗалыклар күп. Ничек кенә авыр булса да, налогларны вакытында түләргә тырышыйк. Чөнки налогларны түләмәгән очракта төрле санкцияләр кулланылачак.

Бүген авыл җирлегенә 33 төрле эш йөкләтелгән. Шуларның кайберләре финанслана, ә кайберләренә бөтенләй финанслау каралмаган. Әйтик, чүплекләрне тәртиптә тоту, скотомагильник (үләксә базы), буалар, янгынга каршы көрәшү чаралары өчен бөтенләй финанс юк. Ә авылда иң борчыган сораулар нәкъ шулар да инде.

Авыл җирлегендә каты көнкүреш калдыкларын түгү пробема булып кала. Елда шушы залда күпме генә сөйләшсәк тә, аңлашып бетә алган юк әле. Авылда ясалган каты көнкүреш калдыклары полигонына салам, навоз, куак тутырып бетерелгән. Без аны дөрес файдалансак, ул 50 елга җитәр иде. Һәрберебез навозны бакчага түгә ала, утынны кисеп ягарга, ә тимер-томырны меаллоломга илтергә була.

**2019 нче елда торган бурычлар:**

1. Авылның чисталыгын, санитар-эпидимиологик хәлен контролдә тоту:

* йорт тирәләрен чистартү,төзекләндерү,
* авыл советы территориясендәге учреждениеларны үрнәк хәлдә тоту;

1. Йорт-жирләрне оформить итеп бетерү;
2. Бөек Ватан сугышында җиңүнең 74 еллыгын лаеклы каршылау;
3. Зиратларны һәрдаим чистарту, карап тору, буяу;
4. Налогларны үз вакытында җыюны контролдә тоту;
5. Авылда терлек баш санын саклап калу буенча:

* гаилә фермаларын булдыру
* өстәмә көтүлекләр булдыру
* азык туплау өчен мөмкинлекләр тудыру;

1. Самообложение буенча референдум уздыру.

***(Слайд № 42).***

Хөрмәтле авылдашлар!

Авыл Халкы иртә яздан ук үзләренең капка алларын себереп, чистартып тәртипкә китереп торалар, жәйге чорда үзләренең йортлары каршында берсеннән - берсе матур чәчәкләр үстеру гадәткә керде, бу авылга матурлык өстәп ямь биреп тора. Авыл халкы үзләренең каралты-кураларын елдан-ел яңартып тора, шифер түбәләрне профнастилга, койма-капкаларны тимергә алыштырып торалар. Күргәнебезчә авыл-халкының елдан-ел көнкүреше, тормыш шартлары яхшыра, алга бара дип әйтәсе килә.

Бүгенге җыенда әйтеп үтәсе килә: авылыбызның чисталыгын, матурлыгын, төзеклеген булдыру өчен, авылларбызда урнашкан учреждение, предприятие, һәрбер шәхси хуҗалык үзенең өлешен алга таба да кертер дип ышанып калабыз.

Авылнын чисталыгын, матурлыгын саклауда авыл советы, мәдәният йорты хезмәткәрләре күп көч куялар. Тормый торган йортларнын капка төпләрен даими чабып чистарталар.Үзара салым акчаларын тиешле вакытларда тапшырып, җир, мөлкәт салымнарын вакытында түләп, авылыбыз киләчәгенә битараф булмавыгызны сорыйбыз, хөрмәтле авылдашлар, чөнки туган төбәгебезнең торышы, монда яшәүче халкыбызның социаль тотрыклыгы, тормыш көнкүреше, яшәеше һәм киләчәк буынның матур, социаль яктан нык, перспективалы авылда яшәве, бүгенге көндә бары тик бездән һәм һәр кешенең үз туган төбәгенә үз өлешен яхшы яктан кертүдән тора бит җәмәгать!

Авыл башкарма комитетының эше күп кырлы, үзенчәлекле һәм катлаулы. Бернинди бәя белән дә үлчәнелми торган эш. Бүгенге көндә һәрберебез үзебезгә карата, якыннарыбызга карата, тирә-күршеләребезгә карата игътибарлы булыйк.

Авылның яшәеше һәм уңышлы үсеше –ул авыл халкы һәм авыл җирлекләре башлыкларының үзара уңышлы эшләү нәтиҗәсе .Үзара аңлашып , хакимият һәм халык арасында ышанычлы мөнәсәбәт урнаштырып кына , икътисадый кризис чорын югалтуларсыз узып була .Республика исә , үз чиратында , моның өчен кирәк булган барлык шартларны да тудырырга тырыша.

Шуның белән отчет доклады тәмам.

Әлбәттә, докладта гына авылларыбызның тормышындагы һәр нечкәлекне, һәр әйтеләсе, эшләнәсе эштә тукталып китеп булмый. Шуңа күрә, үзегезнең чыгышларыгызда тулыландырырсыз, үз тәкъдимнәрегезне әйтерсез дип ышанып калам.

Үз авылларыбызның киләчәге якты, еллар имин булсын, куйган максатларыбызга ирешергә Ходай насыйп итсен!

**Игътибарыгыз өчен зур рәхмәт!**